{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":27,"n_cols":6,"rows_kept":27,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu uputa za prijavitelje i kriterija za ocjenjivanje kvalitete C7.1.-I2 Programa sufinanciranja razvoja infrastrukture alternativnih goriva u cestovnom prometu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SUNČANI AUTO PARK ZAGREB D.O.O. ZA USLUGE","UPUTE ZA PRIJAVITELJE","Poštovani,\n\nPredlažemo preispitivanje kriterija prihvatljivosti prijavitelja koji se odnose na uvjete barem jedne zaposlene osobe na temelju sati rada u godini za koju prijavitelj ima zadnje dostupne službene podatke prije podnošenja projektnog prijedloga i poslovne prihode koji u godini za koju postoje zadnji dostupni službeni podatci prije podnošenja projektnog prijedloga iznose 70% od ukupne vrijednosti projekta, s obzirom na specifičnosti infrastrukturnih projekata u području e-mobilnosti i razvoja infrastrukture alternativnih goriva.\n\nRazvoj infrastrukture za punjenje električnih vozila u pravilu se provodi kroz SPV društva, koja su osnovana isključivo radi realizacije pojedinačnih infrastrukturnih projekata ili portfelja lokacija. Takva praksa predstavlja standard u financiranju infrastrukturnih projekata u energetici, prometu i komunalnoj infrastrukturi jer omogućuje transparentno upravljanje investicijom i lakše strukturiranje projektnog financiranja. U praksi, financijske institucije i financijski investitori u takvim projektima u pravilu ne zahtijevaju track record SPV-a, nego analiziraju projektnu dokumentaciju (feasibility study), ugovorene ugovore o koncesijama/podugovorima, tehničke specifikacije, predviđene prihode iz usluga (npr. naplate punjenja), kapacitete integriranih sustava (solarni paneli, baterijski spremnici), te jamstva i zaloge unutar projektnog financiranja. \nUpravo zato se infrastruktura e-mobilnosti usporedivo financira kao i drugi infrastrukturni projekti poput energetskih mreža ili obnovljivih izvora, kroz SPV strukturu ili projektne fondove, a ne kroz operativnu tvrtku s dugom poslovnom poviješću.\n\nInfrastrukturni projekti e-mobilnosti često uključuju znatno širi opseg ulaganja od same instalacije punionica, primjerice izgradnju pratećih energetskih sustava (fotonaponske elektrane, sustavi za pohranu energije), izgradnju nadstrešnica, razvoj dodatnih uslužnih sadržaja poput ugostiteljskih objekata, uredskih prostora ili drugih komercijalnih sadržaja koji povećavaju održivost i ekonomsku opravdanost lokacija. Zbog takve kompleksnosti, projekti se redovito organiziraju kroz zasebna projektna društva, pri čemu operativne funkcije (upravljanje, održavanje, administracija i sl.) mogu biti osigurane kroz ugovorne odnose s povezanim društvima ili vanjskim pružateljima usluga.\n\nTakva složena struktura prihoda znači da projektna društva ne mogu ispuniti uvjet da su ostvarila prihode u iznosu najmanje 70 % vrijednosti projekta prije njegove realizacije, jer se taj prihod očekuje nakon izgradnje i stavljanja u funkciju. Očekivanje povijesnih prihoda implicitno diskriminira infrastrukturne projekte jer onemogućava standardnu projektnu financijsku logiku koja je prihvaćena i poticana kroz EU instrumente.\n\nU Europskoj uniji infrastrukturni projekti, posebno oni od strateškog značaja u energetici i prometnoj povezanosti, često se financiraju kroz strukturirane aranžmane koji se razlikuju od standardnih pravila o poslovanju i povijesnim prihodima pravnih osoba. Primjerice, instrumenti poput Connecting Europe Facility (CEF) i liste Projects of Common Interest (PCI) i Projects of Mutual Interest (PMI) u energetici, koji su osmišljeni kako bi potaknuli ulaganja u ključnu infrastrukturu uz kombiniranje javnih grantova, jamstava i projektnih instrumenata financiranja bez obzira na povijest poslovanja prijavitelja (npr. CEF pruža sufinanciranje radova i studija za energetske infrastrukturne projekte širom EU).\n\nU takvim modelima ocjenjuje se financijska održivost projekta kao takvog, kvaliteta financijske konstrukcije, izvedivost prihoda iz samog projekta te rizik i način njegove mitigacije, a ne povijesni rezultati pravne osobe. EU instrumenti poput CEF-a koriste i jamstva te projektne obveznice s ciljem poticanja sudjelovanja privatnog kapitala i bankarskih institucija u kapitalno intenzivnim infrastrukturnim ulaganjima, čime se smanjuje ovisnost o povijesnim računovodstvenim pokazateljima pravnog subjekta.\n\nS obzirom na navedeno, kriterij prema kojem se potpora ne može dodijeliti prijavitelju koji nema zaposlenih, kao i kriterij prema kojem poslovni prihodi prijavitelja moraju iznositi najmanje 70 % ukupne vrijednosti projekta, u praksi mogu neopravdano isključiti projekte koji su financijski i tehnički održivi te u potpunosti usklađeni s ciljevima Poziva.\n\nUpute već predviđaju obvezu dokazivanja zatvorene financijske konstrukcije projekta, uključujući mogućnost financiranja kreditom banke uz dostavu obvezujućeg pisma namjere ili ugovora o kreditu. Takav instrument predstavlja znatno relevantniji pokazatelj financijske održivosti projekta od povijesnih prihoda prijavitelja, osobito u kontekstu infrastrukturnih ulaganja koja se standardno financiraju projektnim financiranjem.\n\nSlijedom navedenog, predlažemo sljedeće:\n• isključivanje kriterija povijesnih prihoda i zaposlenih kao uvjet prihvatljivosti Prijavitelja jer ne predstavljaju apsolutno nikakav pokazatelj za infrastrukturne projekte\n• omogućavanje sudjelovanja SPV društava uz dokazivanje financijske i operativne sposobnosti kroz vlasničku strukturu, grupu povezanih društava ili ugovore s operativnim partnerima i bankama (ako je banka zatvorila kompletnu financijsku konstrukciju s Prijaviteljem, nema razloga da fond traži povijest poslovanja za novoosnovane tvrtke koje ulažu u greenfield investicije),\n• omogućavanje dokazivanja operativnih kapaciteta putem ugovorenih vanjskih stručnjaka ili povezanih društava za greenfield investicije\n\nNa taj način osigurala bi se veća tržišna konkurentnost, potaknula ulaganja u infrastrukturu alternativnih goriva te istovremeno zadržala visoka razina kontrole financijske održivosti i kvalitete projekata.\n\nLokacija SAP Zagreb nalazi se unutar strateškog EU TEN-T koridora, mjesto Novi Zagreb, Blato, a samo zemljište veličine > od 5000m2 je svega na 1,2 km od NP Lučko, glavnog prometnog čvorišta RH, te je iznimno pogodna za EU natječaje vezane uz Elektro mobilnost i promet, održivo gospodarstvo i tranzitni turizam.\n\nCilj i svrha projekta je povećati ukupne kapacitete u RH za punjenje električnih vozila obnovljivim izvorima energije i tako doprinijeti unapređenju sustava zelene tranzicije i digitalne transformacije, posebice smanjenju količine trošenja električne energije koja ne proizlazi izravno iz obnovljivih izvora, te pridonijeti ukupnom smanjenju stakleničkih plinova. \n\nProjekt je odgovor na aktualne ekološke i poslovne trendove u cilju zaštite okoliša kroz zelenu tranziciju, ublažavanje i prilagodbu klimatskih promjena, održivu uporabu i zaštitu vodnih resursa te kompletan prijelaz na kružno gospodarstvo uz ekološki prihvatljive proizvodne procese i poboljšanje učinkovitosti resursa digitalizacijom poslovanja.\n\nProjekt će ostvariti „SPV“ poduzeće Sunčani auto park Zagreb d.o.o., čije je poslovanje u zadnje dvije godine specijalizirano i usmjereno isključivo na djelatnosti vezane uz predmetni projekt, nadalje ishođena je pravomoćna građevinska dozvola za cjelokupno odmorište, te su pripremljeni svi potrebni elaborati nadležnih tijela, kao i Ugovori potrebni za realizaciju ovog modernog I ekološkog infrastrukturnoga projekta.\n\n\nS poštovanjem,\nZa SAP Zagreb d.o.o.","Prihvaćen","Kako bi se olakšala prijava i realizirao što veći broj projekata Ministarstvo mora, prometa i infrastrukture je iz poglavlja 2.3. Kriteriji za isključenje prijavitelja i partnera (ako je primjenjivo)\nIzbrisalo slijedeće kriterije:\n\n16. Ako prijavitelj nema niti jednog zaposlenog na temelju sati rada u godini za koju prijavitelj ima zadnje dostupne službene podatke prije podnošenja projektnog prijedloga, dokazuje se - Izjavom prijavitelja (Obrazac 2.) te uvidom u Obrazac GFI-POD, REGOS, za godinu za koju prijavitelj ima zadnje dostupne službene podatke prije podnošenja projektnog prijedloga\n\n17. Ako prijavitelj nije registriran za obavljanje gospodarske djelatnosti najmanje godinu dana (12 mjeseci) prije predaje projektnog prijedloga, dokazuje se - dokazom o registraciji, uvidom u sudski registar te uvidom u Prijavni obrazac (Obrazac 1.), Izjavu prijavitelja (Obrazac 2.), ostali dostupni izvori;\n\n20. Prijavitelju čiji poslovni prihodi u godini za koju prijavitelj ima zadnje dostupne službene podatke prije podnošenja projektnog prijedloga iznose manje od 70% od ukupne vrijednosti projekta; dokazuje se - uvidom u Izjava prijavitelja (Obrazac 2.), obrazac GFI-POD za godinu za koju prijavitelj ima zadnje dostupne službene podatke prije podnošenja projektnog prijedloga, ostali dostupni izvori."]
[2,"HRVATSKA GOSPODARSKA KOMORA","1. Opće informacije,\n1.4. Financijska alokacija, iznosi i intenziteti bespovratnih sredstava, obveze prijavitelja","Članovi Grupacije operatora mreža punionica za električna vozila smatraju da postavljeni limit od 12.800.000,00 EUR po prijavitelju, može dovesti do  prevelike koncentracije sredstava na ograničen broj korisnika, uz smanjenu konkurenciju i manju teritorijalnu pokrivenost novih lokacija punjenja. Naime, temeljem dostavljenog plana razvoja mreža punionica svih relevatnih developera u Hrvatskoj MPPI-u iz prosinca 2025. godine s razvidno je, da niti jedan pojedinačni projekt ne prelazi 10 milijuna EUR-a ukupne vrijednosti, stoga je nerazuman kriterij čak do 12.800.000 EUR-a po privaitelju. U cilju razumnije alokacije sredstava predlaže se smanjiti najviši iznos potpore po prijavitelju na 25 % ukupne alokacije Poziva (cca 8.000.000 EUR) radi šire distribucije sredstava i većeg broja podržanih projekata. Nadalje, minimalni prag od 240.000 EUR po prijavitelju u praksi zahtijeva projekt s najmanje ~10 mjesta za punjenje (ovisno o intenzitetu), što isključuje manje CPO-ove te onemogućuje projekte manjeg opsega s važnim lokalnim učinkom stoga se predlaže smanjiti minimalni iznos potpore (npr. na 72.000–120.000 EUR) i/ili omogućiti kumuliranje više manjih lokacija u jednoj prijavi, kako bi sudjelovanje bilo dostupno i manjim operatorima. Također, predlaže se izričito propisati da se intenzitet potpore određuje prema lokaciji ulaganja (NUTS 2 lokacija punionice), ne prema sjedištu prijavitelja, obzirom da u praksi dolazi do dvojbe određuje li se intenzitet potpore prema sjedištu prijavitelja ili prema lokaciji ulaganja, a nepreciznost stvara rizik pogrešne primjene.","Djelomično prihvaćen","Navedeni postotak od 40% alokacije naveden je u skladu s člankom 11. Programa dodjele državnih potpora  za ulaganje u razvoj infrastrukture na alternativna goriva u cestovnom prometu koji će biti sastavni dio dokumentacije Poziva. \n\nTaj postotak limitira gornji iznos i samo omogućava prijavitelju da se prijavi sa prijavom kojom bi se omogućila isplata tog postotka.\n\nPrihvaća se Vaš prijedlog da se smanji minimalni iznos potpore na 120.000,00 Eura.\n\nNapomenom u članku 1.4. Financijska alokacija, iznosi i intenziteti bespovratnih sredstava, obveze prijavitelja\n\nIzričito je propisano da je prijavitelj  dužan podijeliti prijavu na temelju svake zasebne lokacije mjesta za punjenje (NUTS 2 regija (Jadranska Hrvatska, Sjeverna Hrvatska i Panonska Hrvatska) i Grad Zagreb)) i u skladu sa tim u prijavnom obrascu označiti „Kategoriju financiranja“.\nU slučaju da prijavitelj na istoj lokaciji planira ugraditi postaju za punjenje sa više mjesta za punjenje, istu može grupirati."]
[3,"HRVATSKA GOSPODARSKA KOMORA","1. Opće informacije,\n1.5. Zatvaranje financijske konstrukcije","Članovi Grupacije operatora mreža punionica za električna vozila smatraju da je zabrana kombinacije kredita i vlastitih sredstava je atipična i operativno ograničavajuća za infrastrukturne projekte; otežava strukturiranje financiranja i može smanjiti broj prijava. Također, pojam „projektnog računa” nije dovoljno definiran stoga se predlaže dopustiti kombinaciju vlastitih sredstava i bankarskog kredita te precizno definirati pojam projektnog računa (npr. namjenski račun projekta ili dokaz o raspoloživim likvidnim sredstvima na povezanim računima prijavitelja). Nadalje, članovi Grupacije mole da se objavi format obrasca kojim se dokazuje zatvorenost financijske konstrukcije.","Prihvaćen","Zahtjev se prihvaća i sada će biti omogućena kombinacija kredita banaka i vlastitih sredstava.\nDodatno je definiran pojam „projektni račun“.\nPrilikom završne verzije paketa dokumentacije biti će objavljen i format obrasca kojim se dokazuje zatvorenost financijske konstrukcije."]
[4,"HRVATSKA GOSPODARSKA KOMORA","1. Opće informacije,\n1.6. Obveze koje se odnose na državne potpore/potpore male vrijednosti (de minimis potpore)","Članovi Grupacije operatora mreža punionica za električna vozila smatraju da je kriterij iz članka 8.  Programa dodjele državnih potpora za ulaganja u razvoj infrastrukture na alternativna goriva izrazito otežavajuć i teško provediv s obzirom na realne rokove pripreme, priključenja i puštanja u rad punionica (često >12 mjeseci). Uz to, uvjet je u koliziji s odredbom o prihvatljivosti troškova nakon 1.2.2020., te s prethodnim najavama o mogućoj retroaktivnosti te u suprotnosti sa provedivom logikom dinamike gradnje mjesta za punjenje električnih vozila te stoga apeliraju da se kriterij uskladi s odredbama navedenim niže u člancima 2.9.: \n\"Izdaci moraju ispunjavati sljedeće opće uvjete prihvatljivosti: \nnastali su nakon 1. veljače 2020. godine, a tijekom razdoblja trajanja provedbe projekta, uz iznimku troškova povezanih sa završnim izvješćima i potvrdama o obavljenoj reviziji; \"\nnadalje, \n\"2.11.Neprihvatljivi troškovi \nSljedeće vrste troškova/izdataka nisu prihvatljive za financiranje u okviru Operacije:. \ntroškovi nastali prije 01. veljače 2020. godine te  \n4.7.Razdoblje provedbe projekta \nPod razdobljem provedbe projekta podrazumijeva se datum početka i predviđenog završetka provedbe, a definira se u Ugovoru o dodjeli bespovratnih sredstava. \nProvedba projekta smije započeti 01. listopada 2021. godine, a mora se dovršiti do 15. kolovoza  2026. godine.  \nPočetak radova na projektu kako je opisano u točki 1.6 ovih Uputa ne smije započeti prije podnošenja projektnog prijedloga na ovaj Poziv. \nUkoliko provedba projekata traje dulje od navedenog roka, troškovi će se financirati iz vlastitih sredstava prijavitelja. \n\nU nastavku navodimo vrlo egzaktnu administrativnu/procesnu prepreku ostvarenju traženih preduvjeta. \nNaime, za osiguravanje priključnog kapaciteta visoke snage od 50kW na više, potrebno je ishoditi elektro energetsku suglasnost HEP ODS operatora distribucijskog sustava. Sukladno usvojenim Pravilima o priključenju na distribucijsku mrežu: https://www.hep.hr/ods/UserDocsImages/dokumenti/\nPristup_mrezi/Pravila_o_prikljucenju_na_distribu\ncijsku_mrezu%202023_2.pdf, rok izvođenja priključka iznosi do dvije godine od potpisa Ugovora o priključenju, ovisnosti o složenosti zahtjeva prilagodbe distribucijske mreže. Ugovor o priključenju također definira dinamiku plaćanja troška priključenja. Budući je HEP ODS obveznik javne nabave, istu pokreće tek po avansnoj uplati troška priključenja od minimalno 50%. Dakle, za osiguravanje mrežnog priključka, potrebno je u pravilu do dvije godine te je uvjet za početak pripremnih radnji na strani ODS-a pravovremena rana uplata. Iz samo ovog kriterija je razvidno da kriterij definiran ovim člankom nije provediv. \nZbog svega navedenog apel Grupacije operatora mreža punionica je da se članak prafazira na sljedeći način: \n\n\"Sukladno članku 8. Programa dodjele državnih potpora za ulaganja u razvoj infrastrukture na alternativna goriva (Dodatak 1. Poziva), aktivnosti i povezani troškovi prihvatljive su od 1. veljače 2020. godine, pod uvjetom da za iste postoji adekvatna računovodstvena knjižena evidencija na strani prijavitelja\".","Nije prihvaćen","Program dodjele državnih potpora za ulaganje u razvoj infrastrukture na alternativna goriva u cestovnom prometu napravljen je u skladu sa zakonskom regulativnom (Uredbom o općem skupnom izuzeću, članak 6.) i nije moguće dodjela bespovratnih sredstava prije podnošenja pisanog zahtjeva davatelju potpore.\n\nOpća prihvatljivost troškova Nacionalnog plana oporavka i otpornosti definira 1. veljače 2020. kao početak prihvatljivosti troškova.\n\nU slučaju Poziva, trošak izrade npr. Glavnog projekta može biti prije trenutka podnošenja pisanog zahtjeva davatelju potpore, ali nakon 1. veljače 2020. godine."]
[5,"HRVATSKA GOSPODARSKA KOMORA","2. Pravila poziva,\n2.3. Kriteriji za isključenje prijavitelja i partnera (ako je primjenjivo)","Članovi Grupacije operatora mreža punionica za električna vozila, vezano uz točku. 2..3.16. ističu da su u praksi česti projekti kroz SPV društva bez izravno zaposlenih, pri čemu se kadrovski kapaciteti osiguravaju unutar grupe (npr. ugovorom o lokalnom upravljanju). Trenutna formulacija takve modele neopravdano isključuje stoga se predlaže priznati grupne modele osiguranja kapaciteta (npr. putem LMSA/Management Services Agreement), uz prilaganje relevantnih ugovora i nominiranih osoba s iskustvom.\nNadalje, uz točku 2.3.20. članovi Grupacije smatraju da kriterij stavlja u nepovoljan položaj specijalizirane CPO-ove u ranoj fazi tržišta, dok subjekti s drugim prihodno snažnim djelatnostima imaju neusporedivo bolji položaj. Time se narušava načelo ravnopravnog pristupa. Naime, temeljem dostavljenog plana razvoja mreža punionica svih relevantnih developera u Hrvatskoj MPPI-u iz prosinca 2025. godine s razvidno je da , 50% iznosa svih razvojnih projekata mreža punionica najavljeni su od dediciranih operatora mreža punionica, koji su formalno započeli sa investicijskim aktivnostima unazad posljednje dvije godine. Kako se cijela industrija nalazi tek u embrij fazi u hrvatskoj, nerealno je očekivati da će glavnina ozbiljnih developera moći ispuniti ovaj kriterij, čime se ozbiljno narušava apsorpcijski kapacite ove omotnice i realizacija prijeko potrebnih investicija.  S druge strane, NT je već uveo garantni mehanizam u članku: 1.5. Zatvaranje financijske konstrukcije \nGrupacija operatora mreža punionica apelira na uklanjanje ovog kriterija u cilju omogućavanja maksimalne realizacije investicijskih projekata te ne izlaganje diskriminatornoj praksi, što je u suprotnost sa uvjetima EU Acquis-a. Predlaže se ukinuti kriterij ili ga značajno sniziti te uvesti alternativne pokazatelje financijske sposobnosti (npr. potvrđene izvore sufinanciranja, bonitet, bankarska pisma namjere/garancije).","Prihvaćen","Vidjeti odgovor na komentar br. 1."]
[6,"JOSIP PONDELJAK","2. Pravila poziva,\n2.3. Kriteriji za isključenje prijavitelja i partnera (ako je primjenjivo)","Predlažemo preispitivanje kriterija prihvatljivosti prijavitelja iz točke 16., prema kojem prijavitelj mora imati zaposlene u prethodnoj godini, i točke 20., prema kojima poslovni prihodi prijavitelja u posljednjoj dostupnoj poslovnoj godini moraju iznositi najmanje 70 % ukupne vrijednosti projekta.\n\nS obzirom na trenutnu fazu razvoja tržišta usluga upravljanja punionicama za električna vozila u Republici Hrvatskoj, navedeni kriteriji imaju učinak neopravdanog ograničavanja tržišnog natjecanja te dovode do isključivanja novoosnovanih i inovativnih poduzetnika koji tek započinju poslovanje, iako imaju realnu sposobnost provedbe projekata. U sektoru razvoja infrastrukture za punjenje električnih vozila velik dio aktivnosti može se provoditi putem vanjskih suradnika, ugovornih partnera i specijaliziranih pružatelja usluga, bez potrebe za zapošljavanjem radnika u prethodnom razdoblju poslovanja.\n\nOvako propisani uvjeti pogoduju isključivo već postojećim sudionicima na tržištu te onemogućavaju ravnopravan pristup sredstvima, što nije u skladu s ciljem poticanja razvoja tržišta i povećanja konkurentnosti sektora.\n\nStoga predlažemo uklanjanje navedenih kriterija ili njihovu izmjenu na način da se omogući sudjelovanje i poduzetnicima koji u prethodnoj poslovnoj godini nisu imali zaposlene te nemaju ostvarene prihode u visini propisanog postotka, primjerice uvođenjem alternativnih pokazatelja financijske i operativne sposobnosti prijavitelja.\n\nENNA Charge d.o.o.","Prihvaćen","Vidjeti odgovor na komentar br. 1"]
[7,"NIKO BAŠIĆ","2. Pravila poziva,\n2.3. Kriteriji za isključenje prijavitelja i partnera (ako je primjenjivo)","Predlažemo preispitivanje kriterija prihvatljivosti prijavitelja koji se odnose na točku 20. \"Prijavitelju čiji poslovni prihodi u godini za koju prijavitelj ima zadnje dostupne službene podatke prije podnošenja projektnog prijedloga iznose manje od 70% od ukupne vrijednosti projekta\". Obzirom na stupanj razvijenosti industrije upravljanja punionicama za električna vozila u Hrvatskoj, ovaj uvjet predstavlja veliku prepreku iskorištavanju punog budžeta. Većina tvrtki planira ove godine i bez subvencija, ulaganja koja su značajno veća od prihoda u prethodnoj godini. Predlažemo ili uklanjanje kriterija ili prilagodbu predloženog postotka.","Prihvaćen","Vidjeti odgovor na komentar 1."]
[8,"HRVATSKA GOSPODARSKA KOMORA","2. Pravila poziva,\n2.5. Zahtjevi koji se odnose na sposobnost prijavitelja, učinkovito korištenje sredstava i održivost  projekta","Članovi Grupacije operatora mreža punionica za električna vozila mole pojašnjene koji su kriteriji stručnosti za članove tima i od koliko se članova tim treba sastojati? Nastavno, koji su kriteriji za utvrđivanje postojanja stručnog tima za Projekte koji su već izvedeni između 1. veljače 2020. i dana objave Natječaja? Nadalje, smatraju da termin \"proizvodna aktivnost\" nije primjeren za infrastrukturu punjenja te stvara nejasnoće pri tumačenju trajnosti i obveza korisnika stoga predlažu da se termin zamijeni terminom „infrastruktura punionica” ili „imovina operatora”, uz odgovarajuće usklađenje povezanih odredbi o trajnosti.","Djelomično prihvaćen","Podnositelj zahtjeva mora imati stručne kompetencije i kvalifikacije potrebne za provedbu predloženog djelovanja ili programa rada u cijelosti osim ako je temeljnim aktom predviđeno drukčije („operativna sposobnost”).\n\nDakle:\nSam prijavitelj je odgovoran za uspješno provođenje svojeg projekta i temeljem svog iskustva definira koje su mu stručne osobe potrebne za provođenje projekta.\n\nTermin „proizvodna aktivnost“ zamijenjena je „infrastruktura mjesta za punjenje“."]
[9,"HRVATSKA GOSPODARSKA KOMORA","2. Pravila poziva,\n2.6. Prihvatljivost projekta","Članovi Grupacije operatora mreža punionica za električna vozila smatraju da s obzirom na trajanje postupka i dinamiku investicija, uvjet da projekt nije fizički ni financijski završen, isključuje znatan stvarnih ulaganja te je u suprotnost s intencijom bržeg širenja infrastrukture stoga se predlaže  dopustiti prijavu projekata dovršenih fizički i/ili financijski nakon 1.2.2020., uz dostavu pune dokazne dokumentacije i očuvanje ciljeva Poziva.","Nije prihvaćen","Vidjeti odgovor na komentar 4."]
[10,"NIKO BAŠIĆ","2. Pravila poziva,\n2.6. Prihvatljivost projekta","Predlažemo izmjenu točke 7. \"Projekt u trenutku podnošenja projektnog prijedloga nije fizički niti financijski završen\" te dopuštanje prijave i već izvršenim projektima. \nUvjet da se projekti trebaju započeti i završiti unutar razdoblja trajanja \"Otvorenog postupka\" je ograničavajuć obzirom da je u praksi standardno trajanje procesa izgradnje i puštanja u pogon punionica za električna vozila znatno duže od predviđenog trajanja Poziva. Uvjet da projekti nisu završeni, u trenutku podnošenja projektnog prijedloga, značajno će ograničiti broj projekata koji će biti prikladni za prijavu te će rezultirati neiskorištavanjem većeg dijela budžeta.","Nije prihvaćen","Vidjeti odgovor na komentar 4."]
[11,"HRVATSKA GOSPODARSKA KOMORA","2. Pravila poziva,\n2.7. Prihvatljive aktivnosti projekta","Članovi Grupacije operatora mreža punionica za električna vozila smatraju da troškovi elektroenergetskog priključka (EES, radovi, naknade) predstavljaju ključnu i često najskuplju stavku bez koje projekt ne može biti funkcionalan. Izostavljanje takvih troškova umanjuje provedivost i svrhu Poziva stoga predlažu da se izričito uvrste troškovi priključenja na mrežu (uklj. EES/HEP ODS, građevinske radove i naknade) u popis prihvatljivih troškova.","Nije prihvaćen","Prihvatljive aktivnosti definirane su u skladu s Programom državnih potpore i nije ih moguće mijenjati."]
[12,"HRVATSKA GOSPODARSKA KOMORA","2. Pravila poziva,\n2.9. Opći zahtjevi koji se odnose na prihvatljivost troškova za provedbu projekta","Članovi Grupacije operatora mreža punionica za električna vozila smatraju da je odredba prihvatljivosti troškova koji su nastali nakon 1. veljače 2020. formalno u koliziji s ograničenjem iz točke 1.6. o zabrani početka prije prijave. Potrebno je jednoznačno tumačenje radi pravne sigurnosti prijavitelja stoga se predlaže utvrditi da su svi troškovi nastali nakon 1.2.2020. prihvatljivi, neovisno o fazi projekta u trenutku prijave, uz ispunjenje ostalih uvjeta Poziva.","Nije prihvaćen","Vidjeti odgovor na komentar 4."]
[13,"LUKA VETMA","2. Pravila poziva,\n2.10. Prihvatljive kategorije troškova","Je li dopušteno spojiti baterijski sustav i infrastrukturu za punjenje električnih vozila na postojeći priključak solarne elektrane koji je inicijalno odobren isključivo za predaju električne energije u mrežu (bez odobrenog preuzimanja energije iz mreže)?","Primljeno na znanje","Ukoliko se spaja iza samoga priključka odnosno ispred/prije obračunskog mjernog mjesta isporuke iz električne energije iz SE  moguće je (ukoliko se dakle ne mijenjaju uvjeti priključenja na mrežu). U tom slučaju baterija služi za odgođenu isporuku u mrežu ili potrošaču, a punionica se de facto napaja iz baterije. Ukoliko pak jedan od ove opreme ima direktan spoj s mrežom onda mora imati priključak HEP i dvoje OMM."]
[14,"LUKA VETMA","2. Pravila poziva,\n2.10. Prihvatljive kategorije troškova","Je li prihvatljiva izgradnja samostojećeg energetskog sustava bez zasebnog HEP obračunskog mjernog mjesta, primjerice sustava koji uključuje solarnu elektranu na nadstrešnici (carport), baterijski sustav za pohranu energije i punionice za električna vozila, gdje sustav primarno koristi vlastito proizvedenu energiju?","Primljeno na znanje","Da, ukoliko ta specifična lokacija nema postojeći priključak od strane HEP-a, ali potrebno je vidjeti je li su ispunjeni uvjeti za uspostavu zatvorenog distribucijskog sustava, ili se planira samo ulazak u najam. Znači isključivo u otočnom radu.\nUz napomenu da ukoliko se lokacija naknadno priključi na mrežu mora ishoditi sva potrebna odobrenja od strane HEP-a."]
[15,"LUKA VETMA","2. Pravila poziva,\n2.10. Prihvatljive kategorije troškova","Treba li obračunsko mjerno mjesto (HEP OMM) glasiti isključivo na investitora u infrastrukturu za punjenje ili može glasiti na vlasnika lokacije na kojoj investitor ima ugovor o zakupu?","Primljeno na znanje","Investitor u infrastrukturu mora imati pravni dokaz da je u odnosu s vlasnikom OMM. \nAko je u pitanju javna punionica mora imati uređene odnose kao na primjer da koristi poslovni prostor u prodajnom centru."]
[16,"HRVATSKA GOSPODARSKA KOMORA","2. Pravila poziva,\n2.10. Prihvatljive kategorije troškova","Članovi Grupacije operatora mreža punionica za električna vozila smatraju kako propisani limit od najviše 1.000,00 EUR, nije u skladu s tržišnim cijenama i zakonskim zahtjevima, što otežava kvalitetnu pripremu i nadzor, stoga se predlaže povećati limite na 3.000–5.000 EUR po lokaciji/projektu te uskladiti terminologiju s definicijama iz točke 2.7.","Nije prihvaćen","Kroz ovaj Poziv, moguće je financirati samo dio troškova izrade glavnog projekta, nadzora i promidžbe i vidljivosti. Ostatak vrijednosti aktivnosti Prijavitelj treba financirati iz vlastitih izvora. baš zbog načela učinkovitosti i ekonomičnosti I proporcionalnosti korištenja sredstava.\n\nDefinicije su postavljene baš iz razloga kako bi se izbjegla mogućnost da mogući prijavitelj za postaje za punjenje dobije različit iznos sredstava ako postaja za punjenje sadrži jedno ili više mjesta za punjenje."]
[17,"HRVATSKA GOSPODARSKA KOMORA","2. Pravila poziva,\n2.11. Neprihvatljivi troškovi","Vezano uz kriterij \"troškovi nastali prije 1. veljače 2020. godine\", članovi Grupacije ističu kako isti nije usklađen s prihvatljivim rokovima te predlažu da se dopusti prijavu projekata dovršenih fizički i/ili financijski nakon 1.2.2020., uz dostavu pune dokazne dokumentacije i očuvanje ciljeva Poziva.","Nije prihvaćen","Vidjeti odgovor na komentar 4."]
[18,"HRVATSKA GOSPODARSKA KOMORA","3. Kako se prijaviti,\n3.1. Projektni prijedlog","Članovi Grupacije operatera mreže punionica za električna vozila ističu kako aa punionice koje su jednostavne građevine građevinska dozvola nerijetko nije potrebna; traženje pravomoćne GD može dovesti do nepotrebnog administrativnog opterećenja stoga predlažu da se  prihvati dokaz o pravu građenja (npr. GLAVNI PROJEKT BEZ POTVRDE, izjava ovlaštenog projektanta o nenadležnosti GD) te EES/elaborat kao dostatan dokaz spremnosti, gdje je primjenjivo.","Djelomično prihvaćen","Kako je navedeno u tablici u točki 3.1. Prijavitelj je dužan dostaviti pravomoćnu građevinsku dozvolu samo ako je zakonom tako propisano. (ako je primjenjivo)\n\n\nU slučaju da je mjesto za punjenje definirano u projektu kao jednostavna građevina, nije nužna dostava građevinske dozvole."]
[19,"HRVATSKA GOSPODARSKA KOMORA","3. Kako se prijaviti,\n3.1. Projektni prijedlog","Članovi Grupacije operatora mreža punionica za električna vozila, vezano uz obvez dostave potvrđenog glavnog projekta s troškovnikom ističu kako iz  prakse proizlazi nepobitna sljedeća činjenica: za veliku većinu realiziranih mjesta za punjenje nije potrebna \"potvrda\" glavnog projekta. Naime, sukladno Pravilniku o jednostavnim građevinama, članak 5., stavak 14., bez građevinske dozvole i bez \"potvrde\" glavnog projekta, mogu se izvoditi sljedeći radovi: \"14. Na postojećoj građevini, odnosno njezinoj građevnoj čestici kojim se postavlja oprema namijenjena punjenju elektromotornih vozila, bez ili s pripadajućom nadstrešnicom na kojoj su fotonaponski moduli za proizvodnju električne energije za punjenje vozila stoga predlažu da se predmetni uvjet parafrazira te da isti glasi: \"glavni projekt s troškovnikom\"","Nije prihvaćen","Predmet ovog Poziva je dodjela bespovratnih sredstava poduzetnicima za razvoj infrastrukture alternativnih goriva u cestovnom prometu (električna energija) tj. dodjela sredstava za sufinanciranje postavljanja mjesta za punjenje visoke snage i najmanjim kapacitetom punjenja od 50kW za cestovna vozila s pogonom na električnu energiju i to na javno dostupnim mjestima (Zakon o uspostavi infrastrukture za alternativna goriva (NN 120/16, 63/22)).\n\nIzgradnja, ugradnja, nadogradnja ili proširenje mjesta za punjenje na mjestima za punjenje visoke snage na javnim mjestima ne mogu se smatrati jednostavnim radovima ili održavanjem (troškovi održavanja i tako nisu prihvatljivi za sufinanciranje kroz ovaj  Poziv) te se smatra da će za sva mjesta ovog tipa za punjenje biti potrebna Potvrda glavnog projekta."]
[20,"HRVATSKA GOSPODARSKA KOMORA","4.1. Faze postupka dodjele bespovratnih sredstava,\n4.1.1. Faza 1: Provjera prihvatljivosti prijavitelja, provjera prihvatljivosti projekta i aktivnosti, ocjena kvalitete i provjera prihvatljivosti izdataka ","Članovi Grupacije operatora mreža punionica za električna vozila, predlažu da se termin \"potvrđeni glavni projekt i ishođena pravomoćna građevinska dozvola, ako je potrebno\" zamijeni terminom \"glavni projekt s troškovnikom\"","Djelomično prihvaćen","Vidjeti odgovor na komentar 19."]
[21,"HRVATSKA GOSPODARSKA KOMORA","4. Postupak dodjele,\n4.7. Razdoblje provedbe projekta","Članovi Grupacije operatora mreža punionica za električna vozila smatraju da nepreciznost pojma „dovršetak” i ambiciozni rok mogu rezultirati isključenjem projekata zbog objektivnih ograničenja (priključenja, isporuke opreme, građevinski radovi) stoga se predlaže definirati da „dovršetak” znači podmirenje svih troškova koji su potrebni za dovršetak projekta te instalacija punjača na predmetnim lokacijama, uz razmatranje produljenja razdoblja provedbe ili fazne provedbe gdje je opravdano (npr, uslijed kašnjenja zbog dinamike HEP ODS-a da realizira priključak).","Djelomično prihvaćen","U uputama za prijavitelje u poglavlju 4.7. Razdoblje provedbe projekta, dodatno je objašnjen pojam „Razdoblja provedbe projekta“. \nIsti je u skladu sa Nacionalnim planom oporavka i otpornosti, Općim uvjetima Ugovora koji će biti dio dokumentacije Poziva, te Programom dodjele državnih potpora te se ne može produljiti."]
[22,"LUKA VETMA","4. Postupak dodjele,\n4.7. Razdoblje provedbe projekta","Je li ugovor o zakupu lokacije na razdoblje od najmanje 5 godina dovoljan dokaz pravnog interesa i prihvatljiv uvjet za prijavu i realizaciju projekta?","Primljeno na znanje","U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u Uputama za prijavitelje. \nSlijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično."]
[23,"LUKA VETMA","4. Postupak dodjele,\n4.7. Razdoblje provedbe projekta","S obzirom na planiranu dinamiku provedbe, gdje:\n- prijave započinju u ožujku,\n- evaluacija traje do 3 mjeseca (do lipnja),\n - a završetak projekta je predviđen već do kolovoza (rok od približno 2 mjeseca od odobrenja),\nsmatramo da je navedeni rok za realizaciju izuzetno kratak. U praksi nije moguće u tako kratkom razdoblju osigurati nabavu opreme, isporuku, izvođenje radova i puštanje u pogon, osobito uzimajući u obzir ograničenja izvođenja radova tijekom turističke sezone.\n\nSlijedom navedenog, predlažemo razmatranje produljenja roka za realizaciju projekata najmanje do 31. prosinca 2026. godine.","Primljeno na znanje","Rokovi su zadani pravilima u Nacionalnom planu oporavka i otpornosti, Programom dodjele državnih potpora te se isti ne mogu mijenjati."]
[24,"NIKO BAŠIĆ","4. Postupak dodjele,\n4.7. Razdoblje provedbe projekta","Uvjet da radovi na projektu ne smiju započeti prije podnošenja projektnog prijedloga na ovaj Poziv, a moraju završiti do \"roka postignuća\", jako sužava broj projekata koji se mogu prijaviti, obzirom da u industriji veći dio projekata traje i više od predviđenog trajanja poziva.","Nije prihvaćen","Prema članku 8. Programa dodjele državnih potpora za ulaganje u razvoj infrastrukture na alternativna goriva u cestovnom prometu (Poglavlje 1.6. Obveze koje se odnose na državne potpore/potpore male vrijednosti (de minimis potpore) Uputa za prijavitelje), aktivnosti i povezani troškovi prihvatljive su isključivo ukoliko je Korisnik podnio pisani zahtjev davatelju potpore (tj. podnio projektnu prijavu na ovaj Poziv) za potporu prije početka radova  na projektu ili djelatnostima (tj. navedenim aktivnostima).\n\nSlijedom navedenog ovim Pozivom na dodjelu bespovratnih sredstava ne mogu se financirati projekti na kojima su radovi već započeli."]